Алматыда ҰБТ-ның алғашқы аптасында 9 түлектің нәтижесі жойылды
DATE: 17:19, 24 Мамыр 2022 | GMT +5
TITLE: Алматыда ҰБТ-ның алғашқы аптасында 9 түлектің нәтижесі жойылды
URL: https://kaz.inform.kz/news/almatyda-ubt-nyn-algashky-aptasynda-9-tulektin-natizhesi-zhoyyldy_a3936552/
META: DATE: 17:19, 24 Мамыр 2022 | GMT +5
TOTAL WORDS: 112
AUTHOR(S):
TEXT: «Алматыда ҰБТ басталғалы бір апта ішінде 1300-ге жуық түлек тест тапсырды. Мегаполистегі үш тестілеу орталығында ереже бұзудың 9 жағдайы анықталды. Олардың біреуі тест тапсырмаларын шығарып, таратпақшы болған. Қалғандары телефон арқылы қашықтан жауап алуға тырысты. Бәрінің нәтижесі жойылды. Сонымен қатар олар енді екінші мүмкіндігін қолдана алмайды», - деді ол. Спикердің айтуынша, түлек бірінші тестілеуден сәтті өтіп, екінші мүмкіндікте белгілі бір ережелерді бұзса, онда екі тестілеудің де нәтижелері жойылады және ол грант алу конкурсына қатыса алмайды. «Сондықтан әрбір талапкерді академиялық адалдықты сақтауға шақырамыз. Әрбір атаана ҰБТ-ның өту барысын көре алады. Барлық бейнежазба тестілеуден кейін тексерістен өтеді. Тестілеуге қатысушы тәртіп бұзған жағдайда нәтижесі жойылады, грант иегері болып жатса да, грантынан айырылады», – деді Гүлнәр Ермекбаева
